**MINISTERUL TRANSPORTURILOR**

**ORDINUL**

**Nr. ...........**

**din ...................................**

**pentru aprobarea Normelor privind organizarea și exercitarea activității de supraveghere desfășurată de Autoritatea Feroviară Română – AFER pentru respectarea REGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar, a formei, modelului, conținutului legitimației speciale, a funcțiilor care au dreptul la aceasta, precum și a modelului Procesului Verbal de Constatare și Sancționare a Contravenției**

În temeiul prevederilor art. 1 alin. (1) din Hotărârea Guvernului nr. 1476/2009 privind stabilirea unor măsuri pentru asigurarea aplicării REGULAMENTULUI (CE) nr.1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar, cu modificările și completările ulterioare, ale art. 4 alin. (1) lit. a) din anexa nr. 1 la Hotărârea Guvernului nr. 626/1998 privind organizarea și funcționarea Autorității Feroviare Române – AFER, cu modificările și completările ulterioare, art.13 alin.(1) și (2) din Ordonanța nr.19/1997 privind transporturile, republicată, cu modificările și completările ulterioare și ale art. 5 alin. (4) din Hotărârea Guvernului nr. 21/2015 privind organizarea și funcționarea Ministerului Transporturilor, cu modificările și completările ulterioare,

ministrul transporturilor emite următorul ordin:

**Art.1. – (1)** Se aprobă Normele privind organizarea și exercitarea activității de supraveghere privind respectarea drepturilor și obligațiilor călătorilor din transportul feroviar, prevăzute în anexa nr. 1 a prezentului ordin.

**(2)** Se aprobă forma, modelul, conținutul legitimației speciale pentru activitatea de supraveghere a respectării REGULAMENTULUI (CE) nr. 1371/2007 și funcțiile care au dreptul la aceasta, prevăzute în anexa nr. 2 a prezentului ordin.

(3) Se aprobă modelul Procesului Verbal de Constatare și Sancționare a Contravenției, prevăzut în anexa 3 a prezentului ordin.

**Art.2.** – **(1)** Activitatea de supraveghere privind respectarea drepturilor și obligațiilor călătorilor din transportul feroviar se efectuează de către personalul Autorității Feroviare Române – AFER prin acțiuni de control la administratorul/gestionarii de infrastructură feroviară publică și la operatorii de transport feroviar de călători.

**(2)** Personalul împuternicit al Autorității Feroviare Române – AFER, în exercitarea activității de supraveghere privind respectarea drepturilor și obligațiilor călătorilor din transportul feroviar, are drept de acces în unitățile de transport feroviar aparținând administratorului/gestionarilor de infrastructură feroviară publică și operatorilor de transport feroviar de călători și în toate mijloacele de transport feroviar aparținând operatorilor de transport feroviar de călători, în baza legitimației speciale emisă de Autoritatea Feroviară Română – AFER.

**(3)** Lista nominală a personalului împuternicit să desfășoare activitatea de la alin (1) se aprobă de către directorul general al Autorității Feroviare Române – AFER.

**Art.3.** – Anexele nr. 1, 2 și 3 fac parte integrantă din prezentul ordin.

**Art.4.** – Prezentul ordin se publică în Monitorul Oficial al României, Partea I și intră în vigoare în termen de 30 zile de la data publicării.

**MINISTRU**

**LUCIAN ȘOVA**

**ANEXA Nr. 1**

**la OMT nr.…………./……………...**

**NORMELE**

**privind organizarea și exercitarea activității de supraveghere desfășurată de Autoritatea Feroviară Română –AFER pentru respectarea REGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar**

**CAPITOLUL I**

**Dispoziții generale**

**Art.1.** – Supravegherea respectării, în România, aREGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar se exercită de către Autoritatea Feroviară Română – AFER, denumită în continuare AFER, desemnată ca organism responsabil prin art.1 alin. (1) din Hotărârea Guvernului nr. 1476/2009 privind stabilirea unor măsuri pentru asigurarea aplicării REGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar, cu modificările și completările ulterioare.

**Art.2.** – Prin activitatea de supraveghere a respectării prevederilor REGULAMENTULUI (CE) nr. 1371/2007 se asigură creșterea calității serviciilor de transport feroviar de călători, depistarea deficiențelor și a sistemelor greșite de lucru, a cauzelor care le generează, precum și stabilirea măsurilor specifice pentru prevenirea, tratarea și înlăturarea acestora.

**Art.3.** – În cadrul AFER activitatea de supraveghere privind respectarea drepturilor și obligațiilor călătorilor din transportul feroviar se organizează distinct și independent de celelalte activități specifice sau a celorlalte organisme cadrul AFER .

**Art.4.** – În exercitarea activității de supraveghere a respectării REGULAMENTULUI (CE) nr. 1371/2007 privind drepturile și obligațiile călătorilor din transportul feroviar, AFER este independentă în ceea ce privește organizarea, structura juridică și procesul decizional față de orice administrator/gestionar de infrastructură feroviară publică sau operator de transport feroviar de călători.

**Art.5.** – În exercitarea activității de supraveghere, AFER colaborează cu organismele similare din statele membre UE, responsabile cu supravegherea aplicării REGULAMENTULUI (CE) nr. 1371/2007și utilizează date/informații, rezultatele activităților de supraveghere anterioare, rapoartele anuale ale operatorilor de transport feroviar de călători, plângerile din partea călătorilor din transportul feroviar, precum și alte surse relevante.

2

**CAPITOLUL II**

**Organizarea și exercitarea activității de supraveghere desfășurată de Autoritatea Feroviară Română –AFER pentru respectarea REGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar**

**Art.6.** – Activitatea de supraveghere se exercită permanent de către personalul împuternicit al AFER și constă în urmărirea respectării REGULAMENTULUI (CE) nr. 1371/2007 în activitatea administratorului/gestionarilor de infrastructură feroviară publică, operatorilor de transport feroviar de călători.

**Art.7.** – Activitatea de supraveghere constă în acțiuni de control, care se exercită periodic sau inopinat, urmărindu-se verificarea activității unui administrator/gestionar de infrastructură feroviară publică sau operator de transport feroviar de călători, pe o anumită perioadă, cu privire la respectarea REGULAMENTULUI (CE) nr. 1371/2007, cât și a modului de remediere a deficiențelor constatate anterior.

**Art.8.** – **(1)** Activitatea de supraveghere se efectuează conform unui program care conține: denumirea unității supravegheate, perioada în care se desfășoară activitatea de supraveghere, precum și personalul desemnat pentru efectuarea acesteia. Programul se avizează de directorul coordonator al activității și se aprobă de către directorul general al AFER.

**(2)** Din dispoziția conducerii AFER, activitatea de supraveghere se poate efectua și inopinat, respectiv în afara programului aprobat.

**Art.9.** – **(1)** Activitatea de control se finalizează prin întocmirea unei Note de constatare care va cuprinde denumirea unității supravegheate, perioada în care s-a desfășurat activitatea de control, constatările identificate, recomandările și sancțiunile aplicate, după caz.

**(2)** Nota de constatare se semnează de către personalul împuternicit al AFER care a efectuat controlul și se va înainta, împreună cu Procesul Verbal de Constatare și Sancționare a Contravenției dacă este cazul, prin poștă, în termen de maxim 10 zile de la finalizarea controlului, cu o confirmare de primire, pentru luare la cunoștință a conținutului acesteia.

**Art.10. –** Conducerea unității supravegheate va transmite la AFER, în termen de 15 zile de la data luării la cunoștință despre conținutul Notei de constatare, Planul de măsuri pentru implementarea recomandărilor stabilite în Nota de constatare.

**Art.11.** – Personalul împuternicit al AFER evaluează în ce măsură administratorul/gestionarii de infrastructură feroviară publică, operatorii de transport feroviar de călători, au elaborat și au pus în aplicare Planul de măsuri pentru recomandările stabilite în Nota de constatare.

**Art.12.** – **(1)** În cadrul activității de supraveghere personalul împuternicit al AFER verifică și modul în care administratorul/ gestionarii de infrastructură feroviară publică, operatorii de transport feroviar de călători au dat curs plângerilor călătorilor din transportul feroviar privind nerespectarea drepturilor ce le revin conform REGULAMENTULUI (CE) nr. 1371/2007.

**(2)** În sensul prezentelor norme, prin plângere se înțelege cererea, reclamația, sesizarea sau propunerea formulată în scris sau prin poșta electronică privind nerespectarea REGULAMENTULUI (CE) nr. 1371/2007, pe care un cetățean sau o organizație legal constituită, o poate adresa administratorului/gestionarilor de infrastructură feroviară publică, operatorilor de transport feroviar de călători, precum și AFER.

**(3)** În cazul în care plângerea este transmisă către AFER, conducerea AFER dispune personalului împuternicit al AFER efectuarea unei acțiuni de cercetare pentru verificarea celor sesizate în plângere și comunicarea rezultatului acesteia celor în cauză, în termen de 30 de zile de la data înregistrării plângerii.

3

**CAPITOLUL III**

**Dispoziții finale**

**Art.13.** – **(1)** Eventualele contestații ale administratorului/gestionarilor de infrastructură feroviară publică sau ale operatorilor de transport feroviar de călători împotriva constatărilor consemnate în Notele de constatare încheiate cu ocazia desfășurării activității de supraveghere se depun la AFER în termen de 15 zile lucrătoare de la luarea lor la cunoștință și se soluționează de către consiliul de conducere al AFER în termen de 30 de zile lucrătoare de la depunerea acestora.

**(2)** În cazul în care contestatarul nu este mulțumit de soluția dată de către consiliul de conducere al AFER, acesta se poate adresa instanțelor de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

**Art.14.** – Personalul împuternicit al AFER întocmește anual un raport al activităților desfășurate în anul precedent privind respectarea REGULAMENTULUI (CE) nr. 1371/2007, care se publică pe site–ul AFER.

4

**ANEXA nr.2**

**la OMT nr. …............/..............**

**FORMA, MODELUL, CONŢINUTUL**

**legitimației speciale pentru activitatea de supraveghere a respectării REGULAMENTULUI (CE) nr. 1371/2007**

**și funcțiile care au dreptul la aceasta**

**CAPITOLUL I**

**Dispoziții generale**

**Art.1.** – Personalul AFER împuternicit cu supravegherea respectării REGULAMENTULUI (CE) nr. 1371/2007, în exercitarea atribuțiilor ce le revin, au următoarele drepturi, înscrise în legitimația specială:

1. de acces și de exercitare a activității de supraveghere prin acțiuni de control în unitățile de transport feroviar aparținând administratorului/gestionarilor de infrastructură feroviară publică, operatorilor de transport feroviar de călători;
2. de acces și de exercitare a activității de supraveghere prin acțiuni de control în mijloacele de transport feroviar ale operatorilor de transport feroviar de călători;
3. de solicitare și obținere a datelor, informațiilor și a documentelor specifice cu privire la respectarea drepturilor și obligațiilor călătorilor din transportul feroviar de călători.

**Art.2.** – Funcțiile din cadrul AFER care au dreptul la legitimația specială pentru activitatea de supraveghere a respectării REGULAMENTULUI (CE) nr. 1371/2007 sunt:

– directorul coordonator al activității de supraveghere;

– șef serviciu al activității de supraveghere;

– inspector de stat cu atribuții pentru activitatea de supraveghere.

**CAPITOLUL II**

**Forma, modelul și conținutul legitimației speciale**

**Art.3.** – Forma, modelul și conținutul legitimației speciale:

***–recto–***

|  |
| --- |
| **MINISTERUL TRANSPORTURILOR**  **AUTORITATEA FEROVIARĂ ROMÂNĂ – AFER**  **LEGITIMAŢIE SPECIALĂ**  **PENTRU ACTIVITATEA DE SUPRAVEGHERE A RESPECTĂRII REGULAMENTULUI (CE) NR. 1371/2007**  Nr...........Data emiterii....................... LOC  Dl./Dna............................................... PENTRU FOTOGRAFIE  Funcția................................................  În conformitate cu prevederile Hotărârii Guvernului nr. 1476/2009 privind stabilirea unor măsuri pentru asigurarea aplicării REGULAMENTULUI (CE) nr. 1371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar, cu modificările și completările ulterioare, ale Hotărârii Guvernului nr. 626/1998 privind organizarea și funcționarea AFER, cu modificările și completările ulterioare și ale Ordinului ministrului transporturilor nr...................., titularul legitimației este împuternicit: |

5

***–verso–rulant***

|  |
| --- |
| 1. să aibă acces și să exercite activitatea de supraveghere prin acțiuni de control în unitățile de transport feroviar aparținând administratorului/ gestionarilor de infrastructură feroviară publică, operatorilor de transport feroviar de călători; 2. să aibă acces și să exercite activitatea de supraveghere prin acțiuni de control în mijloacele de transport feroviar ale operatorilor de transport feroviar de călători; 3. să solicite și să obțină date, informații și documente specifice cu privire la respectarea drepturilor și obligațiilor călătorilor din transportul feroviar de călători.   Ministru,  ..................................................  Valabilă până la........................ (nume, semnătură, ștampilă) |

**CAPITOLUL III**

**Dispoziții finale**

**Art.4.** – Legitimația specială pentru activitatea de supraveghere a respectării REGULAMENTULUI (CE) nr. 1371/2007 este document cu regim special, nominal și netransmisibil.

**Art.5.** – Legitimația specială pentru activitatea de supraveghere a respectării REGULAMENTULUI (CE) nr. 1371/2007, se tipărește, se gestionează și se eliberează de către AFER, potrivit unei proceduri proprii, aprobate de directorul general al AFER, pe care se vor aplică semnătura și ștampila ministrului transporturilor.

6

**ANEXA 3**

**la OMT nr.…………./……………...**

**MINISTERUL TRANSPORTURILOR**

**Autoritatea Feroviară Română – AFER**

**PROCES VERBAL DE CONSTATARE ȘI SANCȚIONARE A CONTRAVENȚIEI**

**seria .................... nr. .......................**

Încheiat azi ......................................, la ...............................................................................................,

*(anul, luna, ziua ) (denumirea unității în care s-a constatat contravenția)*

de agentul constatator ........................................................, având funcția de ………………………

*(numele și prenumele),* la AUTORITATEA FEROVIARĂ ROMÂNĂ-AFER, împuternicit de Ministerul Transporturilor în

temeiul Hotărârii de Guvern nr. 1476/2009 privind stabilirea unor măsuri pentru asigurarea aplicării

REGULAMENTULUI (CE) nr. 1371/2007 al Parlamentului European și al Consiliului din 23

octombrie 2007 privind drepturile și obligațiile călătorilor din transportul feroviar, prin legitimația

specială nr. .....................................,

Constat că.. ...........................................................................................................................................,

*(denumirea și sediul persoanei juridice care a săvârșit contravenția)*

nr. de înmatriculare în Registrul Comerțului ....................., Cod fiscal ....................., reprezentată prin

...................................................................................................................................., posesor al CI *(numele, prenumele și funcția reprezentantului legal)*

seria ............, nr. ..............., eliberată de ........................., la data de ............., CNP ...........................,

în ……......................................................................................................, a săvârșit următoarele fapte:

*(anul, luna, ziua, ora, locul)*

.............................................................................................................................................................

………………………………………………………………………………………………………………………………

………………………………………………………………………………………………………………………………

…………………………………………………………………………………………… și a încălcat prevederile:  *(descrierea faptelor contravenționale și împrejurările în care acestea au fost produse)*

...............................................................................................................................................................................................,

*denumirea actelor normative încălcate cu precizarea articolului, paragrafului, aliniatului)*

ceea ce constituie contravenție(i) prevăzută(e) în Hotărârea de Guvern nr. 1476/2009 privind stabilirea unor măsuri pentru asigurarea aplicării REGULAMENTULUI (CE) nr. 1.371/2007 al Parlamentului European și al Consiliului din 23 octombrie 2007 privind drepturile și obligațiile călătorilor din transportul feroviar pct.(ele) .............................................. care se sancționează cu amenda de la …………….........lei, la ....................................lei.

Agent constatator ………................................. Contravenient ………..................................................

(*semnătura) (semnătura)*

7

Față de împrejurările în care s-a comis fapta, contravenientul se sancționează cu AMENDĂ în valoare de ………………………………………….......lei.

Obiecțiunile contravenientului sunt …..............................................................................................

*(obiecțiunile contravenientului cu indicarea mijloacelor de probă)*

................................................................................................................................................................................................................................................................................................................................................................................................………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

În conformitate cu prevederile Ordonanței Guvernului României nr.2/2001, completată și modificată, contravenientul poate să achite, în termen de 15 zile de la data primirii înștiințării de plată, jumătate din minimul amenzii, adică suma de ............................................................................................... lei,

prin mijloace de plată online, în conturile dedicate, la instituțiile de credit autorizate cu care există încheiate convenții sau la unitățile Trezoreriei Statului.

Contravenientul nu este de față/ refuză/ nu poate să semneze procesul verbal.

De față a fost martorul ……………………….................................., CNP…………………domiciliat

(*numele și prenumele),*

în ...........................................................................................................................................................

*. (adresa exactă)*

posesor al C.I. seria .............., nr. .............., eliberată de .............................., la data de …………….

Agent constatator ............................................ Martor................................................ ........................

*(semnătura) (semnătura)*

Împotriva procesului-verbal de constatare a contravenției și de sancționare se poate face plângere în termen de 15 zile de la data înmânării sau comunicării acestuia.  Plângerea se depune la judecătoria în a cărei circumscripție a fost săvârșită contravenția.

În termen de 30 zile de la data primirii înștiințării, contravenientul va transmite Autorității Feroviare Române – AFER, Calea Griviței nr. 393, sector 1, București, cod 010719, dovada de plată a amenzii sau, după caz, copie a plângerii împotriva procesului verbal. În caz contrar, se procedează la executarea silită.

Am primit exemplarul nr. 2, care constituie și înștiințarea de plată.

Agent constatator ………................................. Contravenient ………..................................................

*(semnătura) (semnătura)*

8